stanford-oval/wikipedia huggingface dataset:
2018 בספורט
כדורגל > כדורגל לפי מדינות > ארגנטינה

ריבר פלייט זוכה בסופר קאפ לאחר ניצחון 2-0 על בוקה ג'וניורס בגמר.
רוסאריו סנטראל זוכה בגביע ארגנטינה.
כדורגל > כדורגל לפי מדינות > ישראל > גברים

הפועל באר שבע זכתה באליפות המדינה בפעם השלישית ברציפות.
הפועל חיפה זכתה בגביע המדינה בכדורגל.
מכבי תל אביב זכתה בגביע הטוטו.
כדורגל > כדורגל לפי מדינות > ישראל > נשים

מ.ס. קריית גת זכתה באליפות המדינה בפעם השנייה ברציפות.
מ.כ. רמת השרון זכתה בגביע המדינה בכדורגל נשים.
כדורסל

פרק זה לוקה בחסר. אנא תרמו לוויקיפדיה ו.
כדורסל > יורוליג

ריאל מדריד (ספרד ספרד) זכתה ביורוליג בפעם ה-10 בתולדותיה לאחר ניצחון בגמר על פנרבחצ'ה (טורקיה טורקיה) בתוצאה של 80:85. לוקה דונצ'יץ' נבחר ל MVP של הפיינל פור.
כדורסל > יורוקאפ

דרושפאקה (טורקיה טורקיה) זכתה ביורקאפ לאחר שניצחה בשני משחקים את סדרת הגמר מול לוקומוטיב קובאן. בעקבות הניצחון קיבלה הקבוצה זכות להשתתף בעונת 2018/2019 ביורוליג.
כדורסל > ליגת האלופות בכדורסל

א.א.ק. אתונה (יוון יוון) זוכה במפעל, לאחר שניצחה בגמר את מונקו (צרפת צרפת) בתוצאה 94:100.
כדורסל > הליגה האדריאטית

בודוצ'נוסט פודוגוריצה (מונטנגרו מונטנגרו) מנצחת 1-3 בסדרת הגמר את הכוכב האדום בלגרד (סרביה סרביה) וזוכה בליגה האדריאטית.
כדורסל > כדורסל לפי מדינות > איטליה

אולימפיה מילאנו זכתה באליפות בפעם ה-28
כדורסל > כדורסל לפי מדינות > ארצות הברית

גולדן סטייט ווריורס זוכה באליפות אחרי ניצחון 0-4 על קליבלנד קאבלירס. ג'יימס הארדן נבחר לMVP של סדרת הגמר.
כדורסל > כדורסל לפי מדינות > ישראל > נשים

מכבי בנות אשדוד זוכה באליפות.
מכבי בנות אשדוד  זוכה בגביע המדינה.
כדורסל > כדורסל לפי מדינות > ישראל > גברים

מכבי תל אביב זוכה באליפות.
הפועל חולון זוכה בגביע המדינה.
מכבי תל אביב זוכה בגביע ווינר.
ספורט מוטורי

פורמולה 1 - לואיס המילטון זכה באליפות הנהגים בפעם החמישית. קבוצת מרצדס זכתה באליפות היצרנים
MotoGP - מארק מארקס זכה באליפות בפעם השלישית ברציפות והחמישית בסף הכל. את הזכייה הבטיח לאחר ניצחון במרוץ שהתקיים ביפן, כשנותרו עוד שלושה מרוצים עד לסיום העונה.
פורמולה אי - ז'אן-אריק ורן זכה באליפות בפעם הראשונה. קבוצת אאודי זכתה באליפות היצרנים.
אליפות העולם בראלי-קרוס - יוהאן כריסטופרסון זכה בתואר האליפות בפעם השנייה ברציפות כשהוא מנצח 11 מתוך 12 מרוצים בעונה.
פוטבול

8 בינואר 2018 - אוניברסיטת אלבמה זכתה בתואר אלופת המכללות לאחר שגברה בגמר על אוניברסיטת ג'ורג'יה 26–23 בהארכה.
4 בפברואר 2018 - פילדלפיה איגלס זוכה בסופרבול הראשון בתולדותיה לאחר ניצחון עלניו אינגלנד פטריוטס 41–33 בסופרבול LII
שחייה > אליפות העולם בשחייה (בריכת 25 מטר)

אליפות העולם (בריכת 25 מטר) נערכה בהאנגג'ואו, סין מ-11 עד 16 בדצמבר 2018.
שחייה > אליפות העולם בשחייה (בריכת 25 מטר) > טבלת מדליות חלקית

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | ארצות הברית ארצות הברית | 17 | 15 | 4 | 36 |
| 2 | רוסיה רוסיה | 6 | 5 | 3 | 14 |
| 3 | הונגריה הונגריה | 4 | 1 | 0 | 5 |
| 4 | הולנד הולנד | 3 | 6 | 2 | 11 |
| 5 | הרפובליקה העממית של סין  סין (מארחת) | 3 | 5 | 5 | 13 |
שחייה > אליפות העולם בשחייה (בריכת 25 מטר) > שחייניות מצטיינות

אוליביה סמוליגה (ארצות הברית ארצות הברית) זכתה ב-8 מדליות זהב, מהן 2 אישיות והייתה שותפה לשני שיאי עולם
קטינקה הוסו (הונגריה הונגריה) זכתה ב-5 מדליות אישיות, מהן 4 זהב ו-1 כסף
שחייה > אליפות העולם בשחייה (בריכת 25 מטר) > שחיינים מצטיינים

קיילב דרסל (ארצות הברית ארצות הברית) זכה ב-9 מדליות, מהן 6 זהב (1 אישית) ו-3 כסף (אישיות) והיה שותף ל-4 שיאי עולם
דאיה סטו (יפן יפן) זכה ב-2 מדליות זהב אישיות וקבע שיא עולם
שחייה > אליפות אירופה בשחייה

אליפות אירופה נערכה בגלאזגו, סקוטלנד, הממלכה המאוחדת מ-1 עד 12 באוגוסט 2018.
שחייה > אליפות אירופה בשחייה > טבלת מדליות חלקית

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | רוסיה רוסיה | 10 | 10 | 6 | 26 |
| 2 | בריטניה בריטניה (מארחת) | 9 | 7 | 8 | 24 |
| 3 | איטליה איטליה | 6 | 5 | 11 | 22 |
| 4 | הונגריה הונגריה | 4 | 3 | 2 | 9 |
| 5 | צרפת צרפת | 4 | 1 | 2 | 7 |
שחייה > אליפות אירופה בשחייה > שחייניות מצטיינות

שרה שסטרם (שוודיה שוודיה) זכתה ב-4 מדליות זהב אישיות
יוליה יפימובה (רוסיה רוסיה) זכתה ב-5 מדליות, 4 זהב (3 אישיות) ו-1 כסף
סימונה קואדרלה (איטליה איטליה) זכתה ב-3 מדליות זהב אישיות
שחייה > אליפות אירופה בשחייה > שחיינים מצטיינים

קלימנט קולסניקוב (רוסיה רוסיה) זכה ב-6 מדליות, 3 זהב (2 אישיות), 2 כסף ו-1 ארד וקבע שיא עולם
אדם פיטי (בריטניה בריטניה) זכה ב-4 מדליות זהב, מהן 2 אישיות וקבע שיא עולם
שחייה > שיא עולם > בריכה אולימפית > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 5 באפריל | 4x100 מטר חופשי | ג'ק, קמפבל, מקיאן, קמפבל  | אוסטרליה אוסטרליה | גולד קוסט, אוסטרליה | 3:30.05 דקות |
| 16 במאי | 1500 מטר חופשי | קייטי לדקי | ארצות הברית ארצות הברית | אינדיאנפוליס, ארצות הברית | 15:20.48 דקות |
| 28 ביולי | 100 מטר גב | קתלין בייקר | ארצות הברית ארצות הברית | אירוויין, ארצות הברית | 58.00 שניות |
| 21 באוגוסט | 50 מטר גב | ליו שיאנג | הרפובליקה העממית של סין הרפובליקה העממית של סין | ג'קרטה, אינדונזיה | 26.98 שניות |
שחייה > שיא עולם > בריכה אולימפית > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 1 ביולי | 50 מטר פרפר | אנדריי הובורוב | אוקראינה אוקראינה | רומא, איטליה | 22.27 שניות |
| 4 באוגוסט | 100 מטר חזה | אדם פיטי | בריטניה בריטניה | גלאזגו, בריטניה | 57.10 שניות |
| 4 באוגוסט | 50 מטר גב | קלימנט קולסניקוב | רוסיה רוסיה | גלאזגו, בריטניה | 24.00 שניות |
שחייה > שיא עולם > בריכת 25 מטר > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 4 באוקטובר | 400 מטר חופשי | ואנג ג'יאנג'יאה | הרפובליקה העממית של סין הרפובליקה העממית של סין | בודפשט, הונגריה | 3:53.97 דקות |
| 6 באוקטובר | 50 מטר חזה | אליה אטקינסון | ג'מייקה ג'מייקה | בודפשט, הונגריה | 28.56 שניות |
| 12 בדצמבר | 4x50 מטר מעורב | סמוליגה, מיילי, דליה, קומרפורד | ארצות הברית ארצות הברית | האנגג'ואו, סין | 1:42.38 דקות |
| 14 בדצמבר | 400 מטר חופשי | אריארן טיטמוס | אוסטרליה אוסטרליה | האנגג'ואו, סין | 3:53.92 דקות |
שחייה > שיא עולם > בריכת 25 מטר > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 28 בספטמבר | 100 מטר מעורב אישי | ולדימיר מורוזוב | רוסיה רוסיה | איינדהובן, הולנד | 50.26 שניות |
| 6 באוקטובר | 50 מטר פרפר | ניקולס סנטוס | ברזיל ברזיל | בודפשט, הונגריה | 21.75 שניות |
| 11 בנובמבר | 100 מטר גב | שיו ג'יאיו | הרפובליקה העממית של סין  סין | טוקיו, יפן | 48.88 שניות |
| 11 בדצמבר | 200 מטר פרפר | דאיה סטו | יפן יפן | האנגג'ואו, סין | 1:48.24 דקות |
| 11 בדצמבר | 4x100 מטר חופשי | דרסל, פירוני, צ'דוויק, הלד | ארצות הברית ארצות הברית | האנגג'ואו, סין | 3:03.03 דקות |
| 13 בדצמבר | 200 מטר חזה | קיריל פריגודה | רוסיה רוסיה | האנגג'ואו, סין | 2:00.16 דקות |
| 14 בדצמבר | 4x50 מטר חופשי | דרסל, הלד, קונגר, צ'דוויק | ארצות הברית ארצות הברית | האנגג'ואו, סין | 1:21.80 דקות |
| 15 בדצמבר | 4x200 מטר חופשי | מלו, שפר, סנטוס, קורייה | ברזיל ברזיל | האנגג'ואו, סין | 6:46.81 דקות |
שחייה > שיא עולם > בריכת 25 מטר > משולב (2 שחייניות ו-2 שחיינים)

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 12 בדצמבר | 4x50 מטר חופשי משולב | דרסל, הלד, קומרפורד, דליה | ארצות הברית ארצות הברית | האנגג'ואו, סין | 1:27.8 דקות |
| 13 בדצמבר | 4x50 מטר מעורב משולב | סמוליגה, אנדרו, דליה, דרסל | ארצות הברית ארצות הברית | האנגג'ואו, סין | 1:36.40 דקות |
אירועים עם ענפי ספורט מרובים

משחקי חבר העמים 2018 נערכו בגולד קוסט, קווינסלנד, אוסטרליה מ-4 עד 15 באפריל 2018.
משחקי אסיה 2018 נערכו בג'קרטה, אינדונזיה מ-18 באוגוסט עד 2 בספטמבר 2018.
| ספורט לפי שנים |
| --- | --- | --- |
| המאה ה-19 | 1884 • 1885 • 1886 • 1887 • 1888 • 1889 • 1890 • 1891 • 1892 • 1893 • 1894 • 1895 • 1896 • 1897 • 1898 • 1899 • 1900 |  |
| המאה ה-20 | 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • 1915 • 1916 • 1917 • 1918 • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
דומינו (תוכנית טלוויזיה)

| --- | --- |
 סוגה:  מערכונים, קומדיה, סטנד-אפ
 יוצרים:  עמירם גרוס, דני קרפל, קובי חביה, משתתפי התוכנית
 כותבים:  (ראו: שחקנים)
 בימוי:  קובי חביה, יהלי ברגמן
 שחקנים:  הצוות המקורי: גורי אלפי, אסי כהן, רותם אבוהב, אדיר מילר, רועי בר-נתן, טלי אורן, שגית סול "הדור הבא": עדי אשכנזי, מיה דגן, ענת מגן-שבו, אילן פלד, יובל סמו, אופיר לובל, שלומי קוריאט
 פרסים:  פרס מסך הזהב לתוכנית הילדים והנוער לשנת 2000
 ארץ מקור:  ישראל ישראל
 שפות:  עברית 
 מספר עונות:  4 (2 העונות הראשונות עם חברי הצוות המקורי ו-2 העונות האחרונות עם חברי הצוות המחודש)
 מספר פרקים:  66
 הפקה
 חברת הפקה:  דומינו גרוס
 אורך פרק:  26 דקות
 שידור
 רשת שידור:  הטלוויזיה החינוכית הישראלית
 תקופת שידור מקורית:  12 במרץ 1999 – 2001
 קישורים חיצוניים
 דף התוכנית ב-IMDb
 
דומינו הייתה תוכנית מערכונים ישראלית אשר שודרה בשנים 1999–2001 בטלוויזיה החינוכית. התוכנית הייתה המשך ישיר לתוכנית המצליחה "פלטפוס", שירדה לאחר שלוש עונות. היא ירשה ממנה את משבצת השידור ושמרה על הפורמט (מערכונים המצולמים בפני קהל חי באולפני החינוכית), עם חברי צוות חדשים: הדור הבא של הסטנדאפיסטים ממועדון "דומינו גרוס" של עמירם גרוס.
חברי הצוות

| חברי הצוות המקורי (1999–2000) | חברי "הדור הבא" (2000–2001) |
| --- | --- |
 אסי כהן  גורי אלפי  אדיר מילר  רותם יטאח-אשבל  (לימים אבוהב, מופיעה בכותרות הפתיחה כ"רותם")  רועי בר-נתן  טלי אורן  שגית סול:  עדי אשכנזי  מיה דגן  אילן פלד  ענת מגן-שבו  אופיר לובל  שלומי קוריאט  יובל סמו
עונות 2–1

העונות הראשונות כללו 18 פרקים (עם 2 פרקי לקט בעונה הראשונה) כל אחת וצולמו באולפני הטלוויזיה החינוכית בתל אביב. הפרק הראשון שודר ב-12 במרץ 1999 והציג לראשונה שבעה קומיקאים אנונימיים (מלבד אדיר מילר, גורי אלפי ואסי כהן שהשתתפו כאורחים במספר מערכונים בתוכנית "פלטפוס").
עונות 2–1 > דמויות בולטות

דוד ותקווה (אסי כהן וגורי אלפי) – זוג נשוי ולא באושר.
רונן ואלדד (אסי כהן וגורי אלפי) – צמד ילדים מופרעים וטיפשים.
פריצי (רועי בר-נתן) – ילדה רפת שכל וחסרת טאקט, מזוהה עם התגובה "סתמי". קיבלה בעונה השנייה של "השיר שלנו" גרסה גברית בשם "פריץ" (המגולמת אף היא על ידי בר-נתן).
מאשה (רועי בר-נתן) – אישה מבוגרת וקפריזית ממוצא רוסי.
יפתח (רועי בר-נתן) – ילד קטן ולא מקובל הסובל מהטרדות חוזרות ונשנות מצד בני כיתתו.
הזמר עם הגיטרה (רועי בר-נתן) – בחור תמהוני שמסתובב עם גיטרה, אולם לא יודע לנגן עליה. ניגש למבחן בד בכל פעם עם שיר אחר.
קוקו וסטיב (אסי כהן ואדיר מילר) – זמר מזרחי עולה (פרודיה על זמר אמיתי) והאמרגן תאב הבצע המופיעים יחד במועדון "המדוזה", במועדון זה גילה סרנגה את הזמרת ציפי טוויזר (כך היה נפתח כל מערכון).
דליה, עמליה ואסתר (טלי אורן, רועי בר-נתן ושגית סול) – שלוש מורות בבית ספר יסודי.
נדב וההורים (גורי אלפי, רותם אבוהב ואסי כהן) – משפחה ישראלית המבקרת באתרים בעולם.
מוני חנן (אדיר מילר) – שדרן רדיו בתחנה לא חוקית.
הגננת שולה (טלי אורן) – גננת חמימה שמחבקת בחום את ילדי הגן (שגית סול ורועי בר-נתן) ואז מכה אותם.
סילבי  (שגית סול) - בחורה שמדברת בקול גבוה במיוחד ולעיתים משמיטה מילים.
פיליפ (רועי בר-נתן) - דמות של צרפתי (בכל פעם בסיטואציה אחרת) משרת לקוחה (רותם אבוהב), כשכל פעם מעלה את המחיר של אותו דבר שהיא רוצה.
ההורים של שגית - זוג הורים (אדיר מילר ורותם אבוהב) לוחצים בצורה מרומזת מאוד על בתם (שגית סול) שתינשא. במערכון ההמשך היא מביאה את החבר שלה (גורי אלפי) לפגישה עם ההורים, אשר סולדים מעט לאחר שהם גילו שהחבר ממוצא מזרחי.
עונות 2–1 > בית הספר קינמון

צילומי חוץ במתכונת זהה ל"נווה חמציצים" של "פלטפוס" המספרת את סיפורו של בית ספר יסודי במרכז ישראל.
עונות 2–1 > בית הספר קינמון > דמויות

אב הבית חישי (גורי אלפי)
עוזר אב הבית רחמים (אסי כהן) - מבטא את האות ו' במקום האות ר'.
קובאץ' (אדיר מילר) – בעל קיוסק, מבוגר ממוצא הונגרי.
רבקה הספרנית (רותם אבוהב) - לא נותנת לאף אחד לדבר וצועקת על כולם.
ציפי האחות (טלי אורן) – מעשנת כפייתית, ובשל כך קולה צרוד מאוד.
בפרקים הראשונים מופיעה סבתא של אסי כהן, מרגלית קלדס, המוכרת יותר כחזאית של "שידורי המהפכה", בתפקיד סבתא של חישי (גורי אלפי).
שיר הפתיחה ל"קינמון" נכתב, הולחן, הופק ובוצע על ידי אבי גרייניק.
עונות 3–4 ("הדור הבא")

לאחר סיום העונה השנייה של "דומינו" התפתח סכסוך בין מייסד חברת "דומינו גרוס" עמירם גרוס, לבנו יואב גרוס. יואב פרש מהחברה של אביו ולקח איתו את משתתפי שתי העונות הראשונות של דומינו.
לעונה השלישית של דומינו "שלף" עמירם גרוס שבעה קומיקאים אלמוניים למדי, וצירף אליהם להופעות אורח את עירית קפלן, מיכל אטלס, חני נחמיאס, ירדן בר-כוכבא, חיים אלמקיס, תומר יוסף, עידן אלתרמן, אבי גרייניק ודני קרפל.
העונות האחרונות כללו 13 פרקים (עם 2 פרקי לקט בעונה השלישית), אולם העונות בהשתתפות הצוות החדש לא זכו להצלחה לה זכו שתי העונות עם הצוות המקורי, ועם סיום העונה הרביעית הסתיימה סופית התוכנית "דומינו".
כשנתיים לאחר ירידת הסדרה, הדמויות בת-חן ואילנית (שאותן גילמה ענת מגן-שבו) ומירי (שאותה גילם אילן פלד) הופיעו בסדרת הקאלט "אחד העם 1".
עונות 3–4 ("הדור הבא") > דמויות בולטות

תקווה (תיקי) שמחון (עדי אשכנזי) – ילדה מפונקת השנואה על חבריה. מתקשה להבדיל בין עולם הטלנובלות הדמיוני למציאות. כשמתבלבלים בשמה או שבקשותיה המוגזמות והמגוחכות לא נענות, היא נוטה להתעצבן ולהתבכיין.
סבתא חממי (אילן פלד) – אישה זקנה שדואגת להביע את דעתה על כל דבר מבלי לשקול מילים.
גבי (יובל סמו) – בחור מוגבל שלא מבין מה קורה סביבו. כיכב בהמשך בפינה "צ'אקלקה".
בת-חן מיוחס (ענת מגן-שבו) – ילדה ערסית מבית קשה יום עם חכמת רחוב. לרוב מתעללת בבחור מפוחד (אילן פלד). אינה מקובלת. הופיעה בין היתר ב"אחד העם 1" וב"בצפר".
לילה (אילן פלד) – אישה ערבייה. הופיעה יחד עם בת-חן במערכון הקאלט "את ערבייה?"
לילי (ענת מגן-שבו) - בחורה ערסית שתמיד מאיימת על הבחור החנון שעובר לידה (אילן פלד).
רננה (מיה דגן) – בחורה בעלת קשיי הבנה (מפגרת) שנוהגת לדבר שטויות. גרה בנהלל.
הבחורה האנגלית (מיה דגן) – תיירת אנגלייה ששלומי קוריאט מנסה להתחיל איתה וחושף את בורותו של הישראלי בשפה האנגלית (מזכיר מאוד מערכון ידוע של אלי ומריאנו, רק שאצלם מדובר בבחורה אמריקאית).
פזית (מיה דגן) – ילדה צפונבונית ושחצנית, שחושבת כי היא מלכת הכיתה. חברתם של תיקי ובת- חן.
רחל (אילן פלד) – ילדה שנואה שכל הזמן מנסה להיכנס לקליקות של ילדות אחרות.
מיה השמנה (מיה דגן) - אישה שמנה שבגלל משקלה היא נתקלת במצבים לא נעימים.
אורנית (ענת מגן-שבו) - אישה לא שפויה החושבת כי היא מדריכת שיעורי הירגעות.
דיכי ומוטי (ענת מגן-שבו ואילן פלד) - שתי נשים מבוגרות, צרודות מרוב סיגריות, בורות, שהולכות עם בגדים מרופטים ועושות פעילויות מטופשות.
טובה בחשיאן (שלומי קוריאט) - אישה מבוגרת ממוצא פרסי, ממציאה שקרים כדי להגיע לראיונות למקומות עבודה ותמיד כשהמראיינת (מיה דגן) מגלה את שקריה ושואלת למה הגיעה בכלל, טובה משיבה תמיד ״שלחו מונית מה לא לבוא?״
מוריס אפללו (שלומי קוריאט) - משורר ממוצא מרוקאי, שממחיז את הפואמות שכתב על הבמה.
הדמויות המדובבות (אופיר לובל ויובל סמו)- שתי דמויות שמשוחחות ביניהם (בכל פעם בסיטואציה אחרת) שמדובבות על ידי שלומי קוריאט, שעושה גם את קולות הרקע וגם את האישה שבה תמיד נפגעים החפצים, כשהדמות של יובל סמו מבקשת מהדמות של אופיר לובל להשליך את אותו החפץ.
מירי פסקל (אילן פלד)- דמות של מפקדת משטרה בפינה "צ'אקלקה". התחילה ככינוי חיבה למראה במערכון "מראה, מראה". בהמשך דמותה כיכבה בסדרה "אחד העם 1" ובסדרות הבת שלה. וכן, כיכבה לצד אילנית בפינה בתוכנית "ג'וד איבנינג" למשך מספר תוכניות.
אילנית אליאס (ענת מגן-שבו)- דמות של פרחה שצוחקת מהבדיחות של עצמה. הופיעה בהמשך בפינה "צ'אקלקה". ובסדרה "אחד העם 1", בסדרות הבת שלה, ובסדרת רשת משלה בשם "פארסטקלאס". וכן, כיכבה לצד מירי בפינה בתוכנית "ג'וד איבנינג" למשך מספר תוכניות, ובהמשך בפינה של תוכנית הרדיו של הדמות פשוטע לצד דמותה של אורנה בנאי, לימור. בשנת 2024 כיכבה בתשדירים של "קרן קיימת לישראל".
ליליאן אסולין (ענת מגן-שבו) - דמות של מתנשאת שיורדת על כולם, כולל משפחתה. הופיעה בהמשך ב"אחד העם 1".
ראו גם

פלטפוס
מודל IS-LM

מודל IS/LM הוא מודל שמטרתו לסכם את עיקרי התאוריה המאקרו-כלכלית הקיינסיאנית בתוך התאוריה של הכלכלה הנאו-קלאסית. המודל פותח לראשונה על ידי ג'ון היקס ועל ידי אבלין הנסן בשנת 1937 כדי לנסות לשלב את רעיונותיו של ג'ון מיינרד קיינס יחד עם התיאור הנאו-קלאסי את שוק העבודה והסחורות.
היסטוריה

המודל נולד בכינוס כלכלי שנערך באוקספורד בשנת 1936. רוי הרוד, ג'ון היקס וג'יימס מיד הציגו מאמרים שתיארו מודלים מתמטיים שניסו לסכם את הספר של קיינס "התאוריה הכללית של תעסוקה, ריבית וכסף". היקס, שראה טיוטה של מאמרו של הרוד, פיתח את מודל ה-IS-LM. מאוחר יותר הוא פרסם את המודל במאמר בשם "מר קיינס והקלאסיים: אינטרפטציה מוצעת" (Econometrica, April 1937).
מאוחר יותר הסכים היקס כי המודל פספס כמה נקודות חשובות בתאוריה של קיינס. הבעיה הייתה שהמודל מציג את הסקטור הריאלי (מפעלים העוסקים בייצור סחורות) והמוניטרי כנפרדים, דבר שקיינס ניסה להתעלות מעליו. בנוסף מודל ה-IS-LM הוא מודל של שיווי משקל המתעלם מאי וודאות. תזוזה בעקומת IS או LM תגרום לשינוי בציפיות, דבר שיזיז גם את העקומה השנייה. לפיכך יצר היקס מודל היקס-הנסן IS/LM חדש שניסה לפתור כמה מהבעיות. רוב כלכלני מאקרו-כלכלה המודרניים רואים במודל ה-IS-LM קירוב ראשון להבנה של העולם האמיתי.
תיאור המודל

מודל IS-LM מוצג בדרך כלל כשתי עקומות הנחתכות בתוך גרף דו־ממדי. הציר האופקי של הגרף מייצג את התוצר המקומי הגולמי (תמ"ג) של משק כלשהו, במונחים ריאליים (כמויות של סחורות), והוא מיוצג באות Y. הציר האנכי מייצג את שיעור הריבית במשק במונחים נומינליים (כספיים), והוא מיוצג על ידי האות i (ריבית- Interest). בתוך גרף זה נחתכים שני קווים (ישרים) ברביע הראשון (כלומר החיובי) של הגרף - קווים אלה הן עקומות IS ו-LM.
עקומת IS

עקומת ה-IS מצוירת כעקום יורד (כאשר מסתכלים עליו משמאל לימין). ראשי התיבות IS הם עבור "שיווי משקל של חסכונות-השקעות" ("Investment/Saving equilibrium") אבל מאז 1937 הוא אמור לתאר את אוסף כל נקודות שיווי המשקל שבהם ההוצאה המצרפית (הוצאות צרכנים + השקעות פרטיות מתוכננות + רכישות ממשלתיות + ייצוא נטו) שווה לתפוקה הכלכלית המצרפית (שמקובל להגיד במסגרת המודל שהיא שווה לתוצר הריאלי, Y או תמ"ג). במונחים היסטוריים, עקומת ה-IS יכולה לייצג נקודת שיווי משקל שבה ההשקעה הפרטית הכוללת, שווה לסך החיסכון. סך החיסכון הוא חסכון הצרכנים, יחד עם חסכון הממשלה (עודפי תקציב), יחד עם השקעות זרות (עודפי סחר). בכל מקרה, בשיווי משקל, כל ההוצאות הן דבר רצוי או מתוכנן - אין צבירה לא רצונית. רמת התמ"ג נקבעת לאורך עקומה זו, עבור כל רמה של ריבית.
עקומת IS היא לכן אוסף של נקודות שיווי משקל בכלכלה ה"ריאלית". בהינתן ציפיות לגבי שיעורי החזר על השקעה, כל רמה של שער הריבית (i) תיצור רמה מסוימת של השקעה קבועה מתוכננת, וכן הוצאות אחרות שמושפעות משער הריבית. שער ריבית נמוך יותר יעודד שיעור גדול של השקעות קבועות (בציוד, מכונות וכו'). ההכנסה היא בשיווי משקל לאותה רמת ריבית כאשר החיסכון של הצרכנים שווה להשקעה (או באופן כללי יותר, כאשר היציאות מהמודל של הזרימה המעגלית, שוות לכניסות אליו). בשער ריבית נתון, יש צורך ברמת הכנסה גבוהה יותר כדי להפיק רמה גבוהה יותר של חסכון. צורת הצגה אחרת היא שהשפעת המכפיל של עלייה בהשקעה הקבועה מעלה את התמ"ג. מודל IS-LM מניח שקיים קשר בין ירידה בשיעורי הריבית לעליה בשיעורי ההשקעה בהון קבוע, וכי קיים קשר בין העלייה בשיעורי ההשקעה לבין עליה בתוצר ובהכנסה.
עקומת LM

עקומת LM היא עקומה עולה (כאשר מסתכלים משמאל לימין) שאמורה לתאר את התפקוד של כסף ושל מימון במאקרו-כלכלה. ראשי התיבות LM מייצגות "שיווי משקל של נזילות העדפה והיצע כסף" ("Liquidity preference/Money supply equilibrium") אבל קל יותר להבין אותם כשיווי משקל בין הביקוש לכסף (כנכס וכמכשיר לביצוע עסקאות כספיות בחיי היומיום), לבין היצע הכסף על ידי בנקים ועל ידי הבנק המרכזי (במדינת ישראל, בנק ישראל). לאורך עקום זה, רמת הריבית נקבעת לכל רמה נתונה של תמ"ג ריאלי.
הרחבות של המודל

הרחבה אחת של מודל ה-IS/LM היא מודל מנדל-פלמינג (Mundell-Fleming model). בעוד שמודל ה-IS/LM הוא מודל של משק אוטרקי (ללא יבוא ויצוא), מודל מנדל-פלמינג הוא מודל שמנסה לתאר מקרו כלכלה של משק כלכלי קטן שמבצע מסחר חופשי עם שאר מדינות העולם.
ראו גם

כלכלה קיינסיאנית
חיסכון לאומי
הערות שוליים

| --- | --- |
בקרת זהויות :  NLI: 987007529695405171  LCCN: sh87002072 
גרף עם עקומות IS ו-LM שבו עקומת IS נעה ימינה. התנועה הזו (הנגרמת משינוי חיצוני למודל), מביאה לעליה בשער הריבית ולהגדלת התוצר הריאלי
שאהד 129

| --- | --- |

 מידע בסיסי
 ייעוד:  כטב"ם איסוף מודיעין ותקיפה
 ארץ ייצור:  איראן איראן
 יצרן:  HESA
 תקופת השירות:  2012–הווה (כ־12 שנים) 
 משתמשים:  איראן איראן סוריה סוריה  חות'ים חות'ים
 ממדים
 מוטת כנפיים:  18 מטר
 ביצועים
 טווח:  1700/2000 ק"מ
 תקרת גובה:  24,000 רגל (7.3 קילומטרים)
 גובה טיסה:  לוחך גלים (Sea skimming)  (20–30 מטר מעל פני הים)
 
שאהד-129 (בפרסית: شاهد ۱۲۹, בערבית מכונה סראג') הוא כטב"ם תוצרת HESA עבור משרד ההגנה האיראני שהוצג לראשונה בספטמבר 2012 על ידי אמיר חאג'י-זאדה שכיהן כמפקד חיל האוויר והחלל של משמרות המהפכה האסלאמית. הוא מסוגל לבצע פעולות איסוף מודיעין ותקיפה, כמו גם לטוס במשך 24 שעות ברציפות. הוא הכטב"מ הראשון שפותח באיראן לגובה בינוני לטווח ארוך.
פיתוח

שאהד-129 דומה בתצורתו לכטב"ם הישראלי הרמס 450, אך גדול יותר. הוא ככל הנראה מבוסס על הכטב"ם האמריקאי MQ9 Reaper[דרוש מקור].
פיתוח המערכת החל בשנת 2007. רכיבים שלו פותחו באוניברסיטת מאלכ-אשתר ומכון מחקר שאהד. תצורתו הסופית נקבעה בתעשייה האיראנית HESA. ביולי 2012 הוצג לראשונה במשחק המלחמה "הנביא הגדול 7", לצד כטב"מים נוספים.
הכטב"ם אינו נדרש לקשר ישיר עם תחנת השליטה והבקרה אלא עושה שימוש במערכת טייס אוטומטי, דומה לזו המשמשת בכטב"ם הכראר, כאשר מסלול הטיסה מוגדר מראש בנ"צים. גורמים צבאיים איראניים רשמים טוענים שהשאהד-129 מגדיל את יכולת התקיפה והשרידות בגבולות המדינה של איראן - המפרץ הפרסי ומפרץ עומאן.
הכטב"ם מסוגל לשאת טילי "סדיד-1", מה שהופך אותו לכטב"ם האיראני השני המסוגל לבצע משימה זו לאחר ה"כראר". בהתבסס על יכולת זו מוערך כי אורך מוטת הכנפיים שלו הוא 16 מטר ואורך כנפיו הוא כ-8 מ'.
בספטמבר 2013 איראן החלה בייצור סדרתי של כטב"ם השאהד-129. הוא הוצג כאשר הוא נושא 4 טילים ("סדיד") הטעונים במשגר דו-קני תחת כנפיו. מקורות איראנים מעריכים שהכטב"ם יכול לשאת מעל 8 פצצות ומעוצב לפגוע במטרות ניידות ונייחות.
על בסיסו פותח שאהד 149 שהחל לפעול בשנת 2022.
פעילות מבצעית

ב-6 באוקטובר 2012, חדר למדינת ישראל כטב"ם ושהה מעל 20 דקות (על פי טיימס כ-3 שעות) בדרום ישראל (ומעל דימונה), עד אשר הופל על ידי חיל האוויר הישראלי באמצעות מטוס מדגם F-16I. על פי פרסום בעיתון הבריטי ה"סאנדיי טיימס", מוערך כי הכטב"מ שחדר שייך לחזבאללה היה מדגם שאהד-129. הדיווח לא אושר מפי גורמים רשמיים במערכת הביטחון.
ב-10 באפריל 2014, כוחות הצבא הסורי החופשי טענו כי צפו בכטב"ם מסוג זה טס מעל דמשק.
ב-14 בספטמבר 2017 מטוס אמריקאי מסוג F-15E הפיל כטב"ם מדגם שהאד 129 שהיה ברשות הכוחות התומכים במשטר אסד בסוריה ליד העיר א-תנף שבסוריה.
ב-28 בינואר 2020 כטב"ם מדגם שאהד 129 התרסק בצפון מערב איראן, במחוז ח'וזסתאן.
גלריה

אף הכטב"ם
שאהד 129 UCAV (דור ראשון) עם פצצות סדיד-345 מקדימה ו-סדיד-1 ATGMs מאחור
זנב הכטב"ם
שאהד 129 עם מצלמת גימבל וטילי נ"ט סדיד-1
שאהד 129 (דור שני)
הערות שוליים

↑  דיווח: "מל"ט חיזבאללה תיעד את ההכנות לתרגיל ישראל-ארה"ב", באתר ‏מאקו‏, 14 באוקטובר 2012
↑
↑  "Iranian experts make Liko radar-evading drone" Press TV, 23 בספטמבר 2012
↑  Iran unveils ‘Epic’ new drone Russia Today, 10 במאי 2013
↑  Asr-e Iran
↑  הצגת הכטב"ם במסגרת "הנביא הגדול 7"
↑  FARS NEWS 1, שנת 2013
↑  FARS NEWS 2, שנת 2013
↑  FARS NEWS 3, שנת 2013
↑  דיווח: המטוס של חיזבאללה תיעד הכנות לתרגיל צבאי, באתר וואלה, 14 באוקטובר 2012
↑  נמשכת: האם המל"ט שיורט יוצר במערב?, אוקטובר 2012
↑  Iranian Shahed 129 drone appears over Damascus, אפריל 2014
↑  סוריה: מטוס F-15E אמריקני הפיל כטמ"מ מדגם 'שאהד 129' איראני, 14 בספטמבר 2017
↑  איראן: מל"ט צבאי התרסק בשטח מחוז עשיר בנפט, באתר ‏מאקו‏, 29 בינואר 2020
שאהד 129 טס מעל דמשק, אפריל 2014
מלאך-ים

| מלאך-ים |
| --- | --- |
 מלאך-ים כנוף ליד טנריפה, האיים הקנריים
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: מלאכי ים
משפחה:: מלאך-ימיים
סוג:: מלאך-ים
שם מדעי
 Squatina ‏דומריל, 1806

מַלְאַךְ-יָם (שם מדעי: Squatina) הוא סוג של כריש קרקעי קטן, החי ושוחה לרוב בקרקעית הימים הטרופיים ולעיתים גם באוקיינוס הפתוח. כרישים אלה צדים דגים ודיונונים ששוחים מעליהם על ידי שאיבתם לפיהם במהירות. סנפיריהם רחבים ועגולים ומזכירים מעט את התריסניות.
מינים אלו לרוב אינם גדולים,ויכולים לשקול עד כ 35 ק"ג וארכם כ 2 מ' סוג זה, הכולל 22 מינים, הוא היחיד במשפחת המלאך ימיים.
מאפיינים

ראשם וגופם של מלאכי ים הם שטוחים. סנפירי החזה רחבים ומזכירים את התריסניות, ועל הזנב יש שני סנפירים מפותחים. לפני סנפירי החזה נמצאים חמישה זימים. גודלם עשוי להגיע ל-2.5 מטרים אורך. מלאכי ים חיים בצפון-מזרח האוקיינוס האטלנטי, בים התיכון ובים השחור. הם נמצאים בסכנת הכחדה חמורה על פי הרשימה האדומה של IUCN.